title: 2013/622/EU: Europa-Parlamentets afgørelse af 17. april 2013 om decharge for gennemførelsen af budgettet for fællesforetagendet med henblik på gennemførelse af det fælles teknologiinitiativ om innovative lægemidler for regnskabsåret 2011#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af budgettet for fællesforetagendet med henblik på gennemførelse af det fælles teknologiinitiativ om innovative lægemidler for regnskabsåret 2011

text:
               16.11.2013

               DA

               Den Europæiske Unions Tidende

               L 308/357

         EUROPA-PARLAMENTETS AFGØRELSE
   af 17. april 2013
   om decharge for gennemførelsen af budgettet for fællesforetagendet med henblik på gennemførelse af det fælles teknologiinitiativ om innovative lægemidler for regnskabsåret 2011
   (2013/622/EU)
   EUROPA-PARLAMENTET,

               —

               der henviser til det endelige årsregnskab for fællesforetagendet med henblik på gennemførelse af det fælles teknologiinitiativ om innovative lægemidler for regnskabsåret 2011,

               —

               der henviser til Revisionsrettens beretning om årsregnskabet for fællesforetagendet for initiativet om innovative lægemidler for regnskabsåret 2011 med fællesforetagendets svar (1),

               —

               der henviser til Rådets henstilling af 12. februar 2013 (05755/2013 — C7-0040/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets forordning (EF) nr. 73/2008 af 20. december 2007 om oprettelse af et fællesforetagende med henblik på gennemførelse af det fælles teknologiinitiativ om innovative lægemidler (4), særlig artikel 11, stk. 4,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0088/2013),

               1.

               meddeler den administrerende direktør for IMI-fællesforetagendet decharge for gennemførelsen af fællesforetagendets budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for IMI-fællesforetagendet, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 6 af 10.1.2013, s. 27.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 30 af 4.2.2008, s. 38.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for fællesforetagendet med henblik på gennemførelse af det fælles teknologiinitiativ om innovative lægemidler for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for fællesforetagendet med henblik på gennemførelse af det fælles teknologiinitiativ om innovative lægemidler for regnskabsåret 2011,

                  —

                  der henviser til Revisionsrettens beretning om årsregnskabet for fællesforetagendet for initiativet om innovative lægemidler for regnskabsåret 2011 med fællesforetagendets svar (1),

                  —

                  der henviser til Rådets henstilling af 12. februar 2013 (05755/2013 — C7-0040/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Rådets forordning (EF) nr. 73/2008 af 20. december 2007 om oprettelse af et fællesforetagende med henblik på gennemførelse af det fælles teknologiinitiativ om innovative lægemidler (4), særlig artikel 11, stk. 4,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0088/2013),

                  A.

                  der henviser til, at fællesforetagendet for initiativet om innovative lægemidler (»fællesforetagendet«) blev oprettet i december 2007 for en tiårig periode med henblik på i betydelig grad at forbedre produktiviteten og effektiviteten af lægemiddeludviklingsprocessen, idet det langsigtede mål skulle være, at lægemiddelsektoren skulle kunne producere mere effektive og sikre innovative lægemidler,

                  B.

                  der henviser til, at fællesforetagendet begyndte at arbejde uafhængigt den 16. november 2009,

                  C.

                  der henviser til, at Revisionsretten har fastslået, at den har fået rimelig sikkerhed for, at fællesforetagendets årsregnskab for regnskabsåret 2011 er rigtigt, og at de underliggende transaktioner er lovlige og formelt rigtige,

                  D.

                  der henviser til, at Revisionsretten har afgivet en erklæring med forbehold om lovligheden og den formelle rigtighed af de transaktioner, der ligger til grund for fællesforetagendets regnskaber,

                  E.

                  der henviser til, at EU's maksimale bidrag for de ti år til fællesforetagendet er 1 000 000 000 EUR, som afholdes af bevillingen til det syvende forskningsrammeprogram,

         Budgetmæssig og økonomisk forvaltning

                  1.

                  konstaterer med bekymring, at bestyrelsen først vedtog det årlige budget og gennemførelsesplanen for 2011 den 4. april 2011 på grund af den tid, det tog at opstille og blive enige om de videnskabelige prioriteter, der skulle medtages i den årlige gennemførelsesplan; bemærker, at dette forhold forsinkede iværksættelsen af indkaldelsen af forslag, og at fællesforetagendet hele først kvartal af året var nødt til at anvende bestemmelserne om foreløbige tolvtedele for at kunne gennemføre betalinger;

                  2.

                  er bekymret over, at udnyttelsesgraden for de 159 000 000 EUR i forpligtelsesbevillinger, der var til rådighed til forskningsaktiviteter, var på 66 %, og at der blev indgået én samlet forpligtelse til dækning af den fjerde indkaldelse af forslag; gentager sin bekymring over den lave udnyttelsesgrad for budgettet og over fællesforetagendets underliggende aktiviteter; og noterer sig, at de mange uudnyttede bevillinger på administrationsbudgettet (44 %) viser, at det ikke var baseret på realistiske skøn; anmoder om en detaljeret fremskridtsrapport om disse mangler med specifikke forslag til gradvis forbedring af udnyttelsesgraden og til en mere realistisk vurdering af den nødvendige finansiering;

                  3.

                  beklager derfor, at 117 000 000 EUR og 65 000 000 EUR i henholdsvis forpligtelses- og betalingsbevillinger, som ikke var blevet udnyttet i regnskabsåret 2010, blev fremført til 2011, og forpligtelses- og betalingsbevillinger på henholdsvis 62 000 000 EUR og 11 000 000 EUR, som ikke var blevet udnyttet i regnskabsåret 2011, blev fremført til 2012; glæder sig over de forbedringer, der er gjort i 2012, således at den samlede gennemførelsesgrad for forpligtelsesbevillingerne var på 96 % og for betalingsbevillingerne på 97 %;

                  4.

                  er bekymret over, at fællesforetagendets for sit årsregnskab modtog en erklæring fra Revisionsretten med forbehold om lovligheden og den formelle rigtighed af de transaktioner, der ligger til grund for regnskabet, på grundlag af en fejlforekomst ifølge de efterfølgende revisioner på 6,84 %; bemærker, at fællesforetagendet gennemførte efterfølgende revisioner, der omfattede 2 200 000 EUR (18,8 % af det godkendte bidrag fra fællesforetagendet til den første indkaldelse af forslag, som fællesforetagendet validerede pr. juni 2011); beklager, at der baseret på fællesforetagendets første revisioner med anvendelse af dets egen metode blev konstateret en fejlprocent på 4,58 % og en tilbageværende fejlprocent på 3,72 %; forventer, at Revisionsretten og fællesforetagendet når til enighed om en revisionsmetode, som for den samme efterfølgende revision giver samme resultater; gentager, at fællesforetagendet straks bør styrke kvaliteten af sine forudgående kontroller, navnlig for så vidt angår forvaltning af tilskud; anmoder om, at dechargemyndigheden holdes underrettet om resultaterne af de efterfølgende revisionsprocesser, der udføres af fællesforetagendet;

                  5.

                  kræver derfor en udførlig situationsrapport med konkrete forslag til en gradvis nedbringelse af fejlkvoten;

         Indkaldelser af forslag

                  6.

                  understreger, at fællesforetagendet iværksatte indkaldelser af forslag i 2008, 2009 og 2010, der resulterede i, at der ved udgangen af 2011 var underskrevet støtteaftaler om 269 000 000 EUR, og at der i 2012 blev iværksat en femte indkaldelse af forslag med et vejledende budget på 80 000 000 EUR i EU-bidrag; er bekymret over, at hvis indkaldelserne af forslag holder sig på det nuværende niveau, vil der være stor sandsynlighed for, at det disponible EU-bidrag ikke vil blive udnyttet fuldt ud; opfordrer fællesforetagendet til at gøre bedst mulig brug af de ressourcer, der er afsat til det til for gennemførelsen af det fælles teknologiinitiativ om innovative lægemidler;

                  7.

                  noterer sig uoverensstemmelser mellem bestyrelsens afgørelser og beretningen om den budgetmæssige og økonomiske forvaltning, særlig det forhold, at det samlede beløb i beretningen under kapitel 30-C2 »Forskningsdagsorden« (117 000 000 EUR) er lavere end beløbet på budgetpost B03000-C2 (141 000 000 EUR), som er en del af dette kapitel; peger endvidere på, at bestyrelsen i sin afgørelse af 28. januar 2011 kun giver mulighed for at fremføre 115 000 000 EUR i forpligtelsesbevillinger, mens beretningen om den budgetmæssige og økonomiske forvaltning viser en fremførsel på 117 000 000 EUR; opfordrer fællesforetagendet til at sikre, at afgørelser truffet af dets bestyrelse fuldt ud tages i betragtning af den administrerende direktør;

         Interne kontrolsystemer

                  8.

                  understreger, at Revisionsretten konstaterede væsentlige fremskridt for så vidt angår fællesforetagendets interne overvågnings- og kontrolsystemer i 2011, bemærker imidlertid, at der er behov for en yderligere indsats med hensyn til at fastlægge og dokumentere budgettet og regnskabsprocedurerne og den dertil knyttede kontrol, og at der blev foretaget en formel vurdering af det interne kontrolsystem i 2011;

                  9.

                  noterer sig, at fællesforetagendets regnskabsfører aflagde rapport om valideringen af regnskabssystemet den 27. september 2012 og fremhævede en række væsentlige svagheder, som skal afhjælpes;

         Evaluering af bidrag i naturalier

                  10.

                  bemærker, at Revisionsretten konstaterer, at metoden til vurdering af bidrag i naturalier blev godkendt af bestyrelsen den 11. november 2011, og at bidragene i naturalier valideres ved hjælp af forudgående attestering og efterfølgende revision, men at fællesforetagendet i 2011 ikke foretog nogen forudgående attestering og ingen efterfølgende revision;

                  11.

                  minder om, at fællesforetagendet blev etableret i december 2007 og begyndte at arbejde uafhængigt i november 2009; udtrykker bekymring over, at den metode til vurdering af bidrag i naturalier, der skal defineres i fællesforetagendets interne regler og procedurer i overensstemmelse med dets finansielle bestemmelser, blev godkendt af bestyrelsen den 11. november 2011; understreger, at Den Europæiske Sammenslutning af Farmaceutindustriforeningers (EFPIA) medlemmer af fællesforetagendet derfor var ude af stand til at rapportere om de omkostninger, de havde afholdt i løbet af den første rapporteringsperiode, som fastlagt i tilskudsaftalerne;

         Intern revision og Kommissionens Interne Revisionstjeneste

                  12.

                  bemærker, at Kommissionens Interne Revisionstjeneste og fællesforetagendets interne revisionsfunktion i 2011 foretog en risikovurdering, og at den strategiske revisionsplan for 2012-2014 blev godkendt af bestyrelsen den 3. november 2011;

                  13.

                  bemærker, at fællesforetagendets finansielle bestemmelser endnu ikke er blevet ændret med henblik på at medtage bestemmelsen fra rammeforordningen, men at bestyrelsen den 8. marts 2011 godkendte beskrivelsen af Kommissionens Interne Revisionstjenestes opgaver;

                  14.

                  beklager, at selvom fællesforetagendet blev selvstændigt i november 2009, så udførte hverken Kommissionens Interne Revisionstjeneste eller fællesforetagendets chef for intern revision nogen form for intern revision indtil marts 2012, og sidstnævnte har været direkte involveret i operationelle aktiviteter (gennemførelsen af strategien for efterfølgende revision, KPI-strukturen, gennemgang af den forudgående certificering af bidrag i naturalier) og anden rådgivningsvirksomhed;

         Den Europæiske Revisionsrets revisionsbeføjelser

                  15.

                  er overrasket over at erfare, at bestemmelserne i tilskudsaftalen ikke anerkender Revisionsrettens ret til at revidere EFPIA-virksomhedernes bidrag i naturalier, selvom disse er opført i IMI’s årsregnskab og det vurderes, at disse bidrag vil beløbe sig til omkring 1 000 000 000 EUR i fællesforetagenets levetid; noterer sig, at bidrag i naturalier revideres af fællesforetagendet for IMI i overensstemmelse med artikel 12, stk. 4 og 5, i forordning (EF) nr. 73/2008, og at fællesforetagendet er ved at indhente rådgivning fra Kommissionen angående Revisionsrettens ret til at revidere EFPIA-virksomhedernes bidrag i naturalier;

         Årlig aktivitetsrapport

                  16.

                  understreger, at den administrerende direktørs revisionserklæring blev udstedt i februar 2012 uden forbehold, selvom der manglede oplysninger om effektiviteten af strategien for efterfølgende revision, som er den centrale kontrol i forbindelse med aktionsudgifter; bemærker, at den administrerende direktør i henhold til fællesforetagendets vedtægter og finansielle bestemmelser udarbejder en årlig aktivitetsrapport, der skal indeholde en revisionserklæring, hvori det anføres, at oplysningerne i beretningen giver et retvisende billede, medmindre andet er præciseret i eventuelle forbehold;

         Andre forhold

                  17.

                  bemærker, at fællesforetagendet i 2011 gjorde fremskridt med hensyn til formaliseringen af it-sikkerhedspolitikken; noterer sig, at kontinuitetsplanen og katastrofeberedskabsplanen endnu ikke er færdiggjort;

                  18.

                  glæder sig over, at der den 3. februar 2012 blev indgået en værtslandsaftale mellem fællesforetagendet og de belgiske myndigheder vedrørende kontorlokaler, privilegier og immuniteter samt anden støtte, som Belgien skal yde;

         Andre spørgsmål

                  19.

                  gentager sin opfordring til Revisionsretten om inden for en rimelig frist at forelægge en særberetning for Parlamentet om fælles problemstillinger, der skyldes fællesforetagendernes karakter, og som bør håndteres af fællesforetagenderne sammen med deres partnere for at sikre deres merværdi og en effektiv gennemførelse af Unions programmer for forskning, teknologisk udvikling og demonstration; bemærker endvidere, at denne beretning bør indeholde en vurdering af effektiviteten af oprettelsen af fællesforetagender og af deres struktur.

         (1)  EUT C 6 af 10.1.2013, s. 27.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 30 af 4.2.2008, s. 38.

         (5)  EFT L 357 af 31.12.2002, s. 72.


title: 2012/558/EU: Europa-Parlamentets afgørelse af 10. maj 2012 om decharge for gennemførelsen af Den Europæiske Unions almindelige budget for regnskabsåret 2010, Sektion VIII — Den Europæiske Ombudsmand#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2010, Sektion VIII — Den Europæiske Ombudsmand

text:
               17.10.2012

               DA

               Den Europæiske Unions Tidende

               L 286/117

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af Den Europæiske Unions almindelige budget for regnskabsåret 2010, Sektion VIII — Den Europæiske Ombudsmand
   (2012/558/EU)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2010 (1),

               —

               der henviser til Den Europæiske Unions endelige årsregnskab for regnskabsåret 2010 (KOM(2011) 473 — C7-0263/2011) (2),

               —

               der henviser til Den Europæiske Ombudsmands årsberetning til dechargemyndigheden om de interne revisioner, der er foretaget i 2010,

               —

               der henviser til Revisionsrettens årsberetning om budgetgennemførelsen i regnskabsåret 2010, med institutionernes svar (3),

               —

               der henviser til Revisionsrettens revisionserklæring (4) for regnskabsåret 2010 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0089/2012),

               1.

               meddeler Den Europæiske Ombudsmand decharge for gennemførelsen af budgettet for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT L 64 af 12.3.2010.

      (2)  EUT C 332 af 14.11 2011, s. 1.

      (3)  EUT C 326 af 10.11 2011, s. 1.

      (4)  EUT C 332 af 14.11 2011, s. 134.

      (5)  EFT L 248 af 16.9.2002, s. 1.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2010, Sektion VIII — Den Europæiske Ombudsmand
      EUROPA-PARLAMENTET,

                  —

                  der henviser til Den Europæiske Unions almindelige budget for regnskabsåret 2010 (1),

                  —

                  der henviser til Den Europæiske Unions endelige årsregnskab for regnskabsåret 2010 (KOM(2011) 473 — C7-0263/2011) (2),

                  —

                  der henviser til Den Europæiske Ombudsmands årsberetning til dechargemyndigheden om de interne revisioner, der er foretaget i 2010,

                  —

                  der henviser til Revisionsrettens årsberetning om budgetgennemførelsen i regnskabsåret 2010, med institutionernes svar (3),

                  —

                  der henviser til Revisionsrettens revisionserklæring (4) for regnskabsåret 2010 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0089/2012),

                  1.

                  påpeger, at Revisionsretten i sin årsberetning for 2010 konstaterede, at den »ingen bemærkninger (havde) at fremsætte om Den Europæiske Ombudsmand« (punkt 7.31.); gør dog opmærksom på, at Revisionsretten havde anmodet Den Europæiske Ombudsmand (herefter benævnt »Ombudsmanden«) om at fastlægge bestemmelser vedrørende procedurerne for ansættelse af midlertidigt personale; havde gerne set, at Revisionsretten havde orienteret det om resultaterne;

                  2.

                  konstaterer, at Ombudsmanden i 2010 rådede over forpligtelsesbevillinger på i alt 9 332 275 EUR (9 000 000 EUR i 2009), og at gennemførelsessatsen for disse bevillinger var på 89,65 %, hvilket er under de øvrige institutioners gennemsnit og to procentpoint under det foregående års gennemførelsessats (91,98 % i 2009); konstaterer imidlertid, at udsvingene i gennemførelsessatsen først og fremmest afhænger af de personalemæssige udsving, og understreger, at Ombudsmandens budget er et rent administrationsbudget, hvor 79 % går til personer tilknyttet institutionen, 15 % til ejendomme, inventar, udstyr og forskellige driftsudgifter og 6 % til institutionens udførelse af generelle opgaver;

                  3.

                  opfordrer til bedre finansiel planlægning for at sikre en mere effektiv budgetgennemførelse;

                  4.

                  glæder sig over, at Ombudsmanden har fastsat centrale resultatindikatorer i handlingsplanen for 2010 samt en resultattavle, der gør det muligt at måle institutionens ydelser ved hjælp af et benchmarkingsystem; ser med tilfredshed på de fremskridt, der er gjort i årets løb;

                  5.

                  vil dog ønske, at antallet og andelen af sager, hvor afgørelsen om behandling træffes inden for en måned, vil stige yderligere; konstaterer, at satsen herfor for øjeblikket ligger på 66 %;

                  6.

                  vil også ønske, at antallet og andelen af undersøgelser, der afsluttes på under et år, fortsat vil stige; konstaterer, at satsen herfor for øjeblikket ligger på 66 %;

                  7.

                  glæder sig over, at der er indført en ny procedure for ansættelse af midlertidigt ansatte samt for beregning af de individuelle rettigheder;

                  8.

                  ser med tilfredshed på den revision, der blev foretaget af den interne revisor i 2010 under hensyntagen til bemærkningerne fra 2009, og hvori det konkluderedes, at forvaltnings- og kontrolsystemet er effektivt under forudsætning af, at de aftalte aktioner gennemføres;

                  9.

                  minder om, at Ombudsmandens årsberetning for 2010 for nylig er blevet behandlet i en initiativbetænkning, som Parlamentet vedtog den 27. oktober 2011 (6); ønsker derfor ikke at tilføje yderligere bemærkninger;

                  10.

                  ønsker, at Ombudsmandens årsberetning for 2011 vil omfatte et kapitel om opfølgning af Parlamentets dechargebeslutning og desuden indeholde en fuldstændig oversigt over de menneskelige ressourcer, Ombudsmanden har til rådighed, opdelt efter kategori, lønklasse, køn, deltagelse i faglig uddannelse og nationalitet.

         (1)  EUT L 64 af 12.3.2010.

         (2)  EUT C 332 af 14.11.2011, s. 1.

         (3)  EUT C 326 af 10.11.2011, s. 1.

         (4)  EUT C 332 af 14.11.2011, s. 134.

         (5)  EFT L 248 af 16.9.2002, s. 1.

         (6)  Vedtagne tekster, P7_TA(2011)0467.


title: 2011/334/Euratom: Rådets afgørelse af 21. november 2006 om godkendelse af Kommissionens indgåelse af samarbejdsaftalen mellem Det Europæiske Atomenergifællesskab repræsenteret ved Kommissionen for De Europæiske Fællesskaber og Republikken Koreas regering om forskning i fusionsenergi#Samarbejdsaftale mellem Det Europæiske Atomenergifællesskab repræsenteret ved Kommissionen for De Europæiske Fællesskaber og Republikken Koreas regering om forskning i fusionsenergi

text:
               11.6.2011

               DA

               Den Europæiske Unions Tidende

               L 154/1

         RÅDETS AFGØRELSE
   af 21. november 2006
   om godkendelse af Kommissionens indgåelse af samarbejdsaftalen mellem Det Europæiske Atomenergifællesskab repræsenteret ved Kommissionen for De Europæiske Fællesskaber og Republikken Koreas regering om forskning i fusionsenergi
   (2011/334/Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,
   under henvisning til forslag fra Kommissionen, og
   ud fra følgende betragtninger:

               (1)

               Kommissionen har i overensstemmelse med Rådets direktiver af 14. april 2006 til Kommissionen ført forhandlinger om en samarbejdsaftale mellem Det Europæiske Atomenergifællesskab repræsenteret ved Kommissionen og Republikken Koreas regering om forskning i fusionsenergi.

               (2)

               Kommissionens indgåelse af aftalen bør godkendes —

         TRUFFET FØLGENDE AFGØRELSE:
   Eneste artikel
   Kommissionens indgåelse på Det Europæiske Atomenergifællesskabs vegne af samarbejdsaftalen mellem Det Europæiske Atomenergifællesskab repræsenteret ved Kommissionen og Republikken Koreas regering om forskning i fusionsenergi godkendes herved.
   Teksten til aftalen er knyttet til denne afgørelse.

      Udfærdiget i Bruxelles, den 21. november 2006.

            På Rådets vegne

         U.-M. WIDEROOS

            Formand

      OVERSÆTTELSE
      SAMARBEJDSAFTALE
      mellem Det Europæiske Atomenergifællesskab repræsenteret ved Kommissionen for De Europæiske Fællesskaber og Republikken Koreas regering om forskning i fusionsenergi
      Det Europæiske Atomenergifællesskab (Euratom), repræsenteret ved Kommissionen for De Europæiske Fællesskaber og Republikken Koreas regering (i det følgende under ét benævnt »parterne«),
      I RAMMEAFTALEN om handel og samarbejde mellem Det Europæiske Fællesskab og dets medlemsstater på den ene side og Republikken Koreas regering på den anden side, som er indgået den 28. oktober 1996, forpligter parterne sig til at fremme samarbejdet på områderne energi og miljøbeskyttelse, og navnlig at udvikle nye og vedvarende energiformer, og
      I ØNSKET om fortsat at fremme udviklingen af fusionsenergi som mulighed for en miljøvenlig, økonomisk konkurrencedygtig og praktisk talt ubegrænset energikilde —
      ER BLEVET ENIGE OM FØLGENDE:
      Artikel I
      Formål
      Formålet med denne aftale er med gensidigt udbytte at udbygge samarbejdet mellem parterne om de områder, som indgår i deres respektive fusionsprogrammer, for at opnå den videnskabelige viden og teknologiske formåen, der er grundlaget for et fusionsenergisystem.
      Artikel II
      Samarbejdsområder
      Samarbejdet på grundlag af denne aftale kan omfatte følgende områder:

                  a)

                  tokamakker, herunder de store projekter af nuværende generation og aktiviteter i forbindelse med projekter af næste generation

                  b)

                  alternativer til tokamakker

                  c)

                  magnetisk fusionsenergiteknologi

                  d)

                  plasmateori og anvendt plasmafysik

                  e)

                  programpolitik og planer samt

                  f)

                  andre områder efter skriftlig aftale mellem parterne, for så vidt de er omfattet af deres respektive programmer.

            Artikel III
      Samarbejdsformer
      1.   Samarbejdet på grundlag af denne aftale kan udføres under, men er ikke begrænset til, følgende former:

                  a)

                  udveksling og videregivelse af oplysninger og data om videnskabelige og tekniske aktiviteter, udviklinger, fremgangsmåder og resultater og om programpolitik og planer, herunder udveksling af ikke-frigivne oplysninger på de vilkår og betingelser, som er fastsat i artikel VI og VII

                  b)

                  udveksling af forskere, teknikere og andre specialister i aftalte tidsrum, så de kan deltage i forsøg, analyser, projektering og andre forsknings- og udviklingsaktiviteter i overensstemmelse med artikel VIII

                  c)

                  tilrettelæggelse af seminarer og andre møder for at drøfte og udveksle oplysninger om aftalte emner inden for de områder, der angives i artikel II, og for at fastlægge samarbejdsaktiviteter, som med fordel kan udføres i overensstemmelse med artikel V

                  d)

                  udveksling og videregivelse af prøver, materialer og udstyr (instrumenter og komponenter) til forsøg, afprøvning og evaluering i overensstemmelse med artikel IX og X

                  e)

                  udførelse af fælles undersøgelser, projekter eller forsøg, herunder fælles projektering, iværksættelse og gennemførelse

                  f)

                  oprettelse af dataforbindelser som for eksempel — men ikke udelukkende — værktøjer til fjernanalyse af data samt

                  g)

                  andre former for særligt samarbejde efter indbyrdes og skriftlig aftale mellem parterne.

            2.   Parterne koordinerer på passende vis aktiviteterne i henhold til denne aftale med andre internationale fusionsforsknings- og fusionsudviklingsaktiviteter for at begrænse dobbeltarbejde til det mindst mulige.
      Intet i denne aftale skal være til hinder for nuværende eller fremtidige samarbejdsaftaler mellem parterne.
      Artikel IV
      Samordningsudvalg og direktionssekretærer
      1.   Parterne nedsætter et samordningsudvalg, som skal samordne og overvåge udførelsen af aktiviteterne i denne aftale. Hver part udnævner lige mange medlemmer af samordningsudvalget og udpeger ét af sine udnævnte medlemmer til leder af sin delegation. Samordningsudvalget træder sammen hvert år, skiftevis i Republikken Korea og Den Europæiske Union, eller på andre tidspunkter eller steder efter aftale. Mødet ledes af værtspartens delegationsleder.
      2.   Samordningsudvalget behandler planerne for denne aftales aktiviteter og de fremskridt, de har gjort, og foreslår, koordinerer og godkender fremtidige samarbejdsaktiviteter inden for aftalens rammer, idet det tager hensyn til deres tekniske værdi og arbejdets omfang for at sikre fælles udbytte og gensidighed inden for aftalen.
      3.   Alle beslutninger i samordningsudvalget træffes enstemmigt.
      4.   Parterne udnævner hver især en direktionssekretær, som mellem koordinationsudvalgets møder optræder på deres vegne i alle spørgsmål i forbindelse med samarbejdet i denne aftale. Direktionssekretærerne er ansvarlige for den daglige ledelse af samarbejdet.
      Artikel V
      Gennemførelse
      1.   Hver part udpeger passende instanser med henblik på gennemførelsen af aktiviteter i medfør af denne aftale.
      2.   Når samordningsudvalget godkender en samarbejdsaktivitet, godkender det om nødvendigt en projektplan i henhold til denne aftale og på dennes vilkår.
      3.   Hver projektplan skal indeholde en liste over de instanser, der er udpeget til at gennemføre projektet, og udførlige bestemmelser for samarbejdsaktivitetens udførelse, herunder, men ikke udelukkende, teknisk omfang, ledelse, gældende dekontamineringsansvar, udveksling af ikke-frigivne oplysninger, udveksling af udstyr, behandling af intellektuel ejendom, samlede omkostninger, omkostningsdeling og tidsplan, alt efter behov.
      Artikel VI
      Adgang til oplysninger og formidling af dem
      1.   De enkelte parter og deres repræsentanter forpligter sig til under iagttagelse af gældende lovgivning og af denne aftales bestemmelser at stille alle oplysninger, som står til deres disposition, og som er nødvendige for gennemførelsen af samarbejdsaktiviteter i henhold til denne aftale, frit til rådighed for hinanden og hinandens repræsentanter.
      2.   Parterne og deres repræsentanter medvirker til, at oplysninger, som de har ret til at videregive, og som er opnået ved fælles indsats eller skal videregives eller udveksles i henhold til denne aftale, får den størst mulige udbredelse, idet der dog tages hensyn til behovet for at beskytte ikke-frigivne oplysninger og intellektuel ejendom, der frembringes eller stilles til rådighed som resultat af denne aftale.
      3.   Oplysninger, som den ene part giver den anden i henhold til denne aftale, skal efter giverens bedste overbevisning være nøjagtige, men denne garanterer ikke, at modtageren eller tredjemand kan bruge dem til noget bestemt formål. Oplysninger, som opnås ved fælles indsats, skal efter begge parters bedste overbevisning være nøjagtige. Ingen af parterne garanterer for, at disse oplysninger er nøjagtige, eller at parterne eller tredjemand kan bruge dem til noget bestemt formål.
      Artikel VII
      Intellektuel ejendom
      Beskyttelse og fordeling af intellektuel ejendom, som opstår eller overdrages i forbindelse med samarbejdsaktiviteter på grundlag af denne aftale, er underkastet bestemmelserne i bilag A, der udgør en integrerende del af aftalen og gælder alle aktiviteter, som udføres i henhold til den.
      Artikel VIII
      Udveksling af personale
      Udveksling af personale mellem parterne eller deres repræsentanter i henhold til denne aftale sker efter følgende bestemmelser:

                  a)

                  Parterne sikrer, at der udvælges personale med de kvalifikationer, som kræves for at kunne udføre aktiviteter, der planlægges på grundlag af denne aftale. Enhver udveksling af personale aftales i forvejen ved en brevveksling mellem parterne, hvori der henvises til denne aftale og dens relevante bestemmelser for intellektuel ejendom og til den omhandlede samarbejdsaktivitet.

                  b)

                  Hver part betaler selv lønninger, forsikring og godtgørelse til deres eget personale under udvekslingen.

                  c)

                  Den udstationerende part betaler sit personales rejse- og opholdsudgifter under udvekslingen hos modtagerparten, medmindre andet aftales.

                  d)

                  Modtagerparten sørger for passende indkvartering til den anden parts udvekslede personale (og dets familie, som er en del af husstanden) på indbyrdes aftalte, gensidige vilkår.

                  e)

                  I henhold til dens love og bestemmelser giver modtagerparten den anden parts udvekslede personale al nødvendig hjælp med administrative formaliteter (f.eks. opnåelse af visum).

                  f)

                  De enkelte parter sikrer, at deres personale overholder værtsinstitutionens gældende arbejds- og sikkerhedsregler under udvekslingen.

                  g)

                  Parterne kan for egen regning følge hinandens specifikke forsøgsaktiviteter og analytiske arbejde inden for samarbejdsområderne i artikel II. Dette kan ske ved besøg af personale, men kræver i hvert enkelt tilfælde modtagerpartens godkendelse på forhånd.

            Artikel IX
      Udveksling af udstyr, prøver osv.
      Udveksling, udlån eller udlevering af udstyr, instrumenter, prøver, materialer eller nødvendige reservedele (i det følgende benævnt »udstyret osv.«) fra en part eller dennes repræsentanter til den anden eller dennes repræsentanter sker efter følgende regler for udstyrets osv. forsendelse og brug:

                  a)

                  Afsenderparten udleverer snarest muligt en udførlig liste over udstyret osv. med tilhørende specifikationer og tekniske og forklarende oplysninger.

                  b)

                  Udstyret osv. forbliver afsenderpartens ejendom og returneres til den på et tidspunkt, som fastsættes af samordningsudvalget, medmindre andet aftales i den i artikel V omtalte projektplan.

                  c)

                  Udstyret osv. tages kun i brug på modtagerinstitutionen efter indbyrdes aftale mellem deltagerne, samt

                  d)

                  Modtagerparten skaffer de nødvendige lokaler til udstyret osv. og sørger for elektricitet, vand, gas osv. efter tekniske forskrifter, der aftales indbyrdes mellem parterne.

            Artikel X
      Almindelige bestemmelser
      1.   Parterne udfører aktiviteterne i denne aftale under iagttagelse af deres egne love og bestemmelser og stiller ressourcer til rådighed afhængigt af de bevilgede midler.
      2.   Medmindre andet udtrykkeligt vedtages skriftligt af parterne, afholdes alle omkostninger i forbindelse med samarbejde på grundlag af denne aftale af den part, der pådrager sig dem.
      3.   Alle spørgsmål i forbindelse med fortolkning eller gennemførelse af denne aftale, som opstår i dens gyldighedsperiode, afgøres ved fælles overenskomst mellem parterne.
      4.   Denne aftale gælder for Euratoms vedkommende for de territorier, der omfattes af traktaten om oprettelse af Euratom, og for de territorier, som tilhører lande, der deltager i Euratoms fusionsprogram som fuldt associerede tredjelande.
      Artikel XI
      Varighed, ændring og opsigelse
      1.   Denne aftale træder i kraft på den dag, hvor parterne skriftligt har meddelt hinanden, at deres nødvendige interne procedurer med henblik på at lade aftalen træde i kraft er afsluttet, og den gælder i fem (5) år. Aftalen forlænges automatisk med yderligere perioder på fem (5) år, medmindre en af parterne senest seks måneder før dens udløbsdato skriftligt underretter den anden om sit ønske om at opsige den.
      2.   Denne aftale kan ændres efter skriftlig aftale mellem parterne.
      3.   Alt fælles arbejde og alle fælles forsøg, som ikke er afsluttet ved aftalens opsigelse eller udløb, kan bringes til afslutning på aftalens vilkår.
      4.   Denne aftale og projektplanerne kan opsiges efter parternes ønske på et hvilket som helst tidspunkt ved seks (6) måneders skriftligt varsel fra den part, der ønsker at opsige denne aftale eller projektplan. Opsigelsen griber ikke ind i rettigheder, som parterne indtil opsigelsestidspunktet har erhvervet på grundlag af denne aftale eller projektplan.
      5.   Denne aftale udfærdiges i 21 eksemplarer på koreansk, dansk, nederlandsk, engelsk, finsk, fransk, tysk, græsk, italiensk, portugisisk, spansk, svensk, tjekkisk, estisk, ungarsk, litauisk, lettisk, maltesisk, polsk, slovakisk og slovensk. Teksterne på engelsk og koreansk er autentiske.

         Til bekræftelse heraf har undertegnede, der er behørigt bemyndiget dertil, underskrevet denne aftale.
         Udfærdiget i Bruxelles den toogtyvende november to tusind og seks, i to eksemplarer på engelsk og koreansk.

            FOR DET EUROPÆISKE ATOMENERGIFÆLLESSKAB, REPRÆSENTERET VED KOMMISSIONEN FOR DE EUROPÆISKE FÆLLESSKABER

            FOR REGERINGEN FOR REPUBLIKKEN KOREA

         BILAG A

            INTELLEKTUEL EJENDOMSRET

         Retten til intellektuel ejendom, der opstår eller erhverves under aftalen, tilfalder parterne efter følgende bestemmelser:
         I.   Anvendelse

         Bestemmelserne i dette bilag finder anvendelse på samtlige samarbejdsaktiviteter, som finder sted i henhold til denne aftale, medmindre parterne udtrykkeligt aftaler andet.
         II.   Ejendomsret, tildeling og udøvelse af rettigheder

         A.   I denne aftale gælder den definition på »intellektuel ejendomsret«, som findes i artikel 2 i konventionen om oprettelse af Verdensorganisationen for intellektuel ejendomsret, udfærdiget i Stockholm den 14. juli 1967.
         B.   Dette bilag omhandler tildeling af rettigheder, interesser og royalties til parterne. Parterne sørger hver især for, at den anden part kan erhverve de rettigheder til intellektuel ejendom, som den efter dette bilag har fået tildelt. Bilagets bestemmelser berører ikke i øvrigt fordelingen af sådanne rettigheder, interesser og royalties mellem en part og dens statsborgere, da dette spørgsmål afgøres af nationale love og national praksis.
         C.   Aftalens udløb eller opsigelse berører ikke rettigheder og forpligtelser i henhold til dette bilag.

                     1)

                     Intellektuelle frembringelser, der skyldes fælles forskning i forbindelse med samarbejdsaktiviteter, dvs. forskning, hvori begge parter deltager, behandles i en teknologisk forvaltningsplan (TFP) efter følgende principper:

                                 a)

                                 Parterne underretter inden for en rimelig frist hinanden om intellektuelle ejendomsrettigheder, der opstår under denne aftale (eller relevante gennemførelsesordninger).

                                 b)

                                 Medmindre andet aftales, kan parterne uden territorial begrænsning udnytte rettighederne til intellektuelle frembringelser, der skyldes fælles forskning.

                                 c)

                                 Parterne søger hver især i rette tid at beskytte de intellektuelle frembringelser, de ifølge denne TFP har fået rettighederne til.

                                 d)

                                 Parterne har hver især ikke-eksklusiv, uigenkaldelig tilladelse til vederlagsfrit at udnytte intellektuelle frembringelser, som skyldes denne aftale, hvis de udelukkende benyttes til forskningsformål.

                                 e)

                                 Gæsteforskere, der har deltaget i skabelsen af intellektuelle ejendomsrettigheder, tildeles intellektuelle ejendomsrettigheder og royalty-andele, som værtsinstitutionen har opnået ved licens i medfør af sådanne intellektuelle ejendomsrettigheder, efter værtsinstitutionens regler. Ingen af parterne må stille gæsteforskere ringere end dens egne borgere ved tildelingen af de førnævnte intellektuelle ejendomsrettigheder og royalty-andele. Derudover har enhver gæsteforsker, der betegnes som opfinder, krav på at blive behandlet som en statsborger i værtslandet for så vidt angår priser, bonus, støtte eller anden belønning i overensstemmelse med værtsinstitutionens politik og parternes respektive love herom.

                     2)

                     Drejer det sig om andre samarbejdsaktiviteter end fælles forskning, der hører under bestemmelserne i afsnit II.D.(1), pålægger parterne i den udstrækning, deres nationale lovgivning forlanger, deres deltagere at indgå særaftaler om udførelse af fælles forskning og om deltagernes respektive rettigheder og forpligtelser. Hvad intellektuel ejendom angår, skal aftalerne bl.a. omhandle ejendomsret, beskyttelse, brugsrettigheder til forskningsformål, udnyttelse og videreformidling, herunder ordninger for fælles offentliggørelse, gæsteforskeres rettigheder og forpligtelser og procedurer for bilæggelse af overensstemmelser. Aftalerne kan også dreje sig om andre spørgsmål såsom adgang til forgrunds- og baggrundsviden, licensordninger og leverancer.

               E.   Parterne fastholder konkurrencevilkår for de områder, der berøres af denne aftale, men bestræber sig samtidig på at sikre, at rettigheder, der opnås i henhold til aftalen eller deraf afledte ordninger, udøves, så der især tilskyndes til i) brug af oplysninger, som er frembragt eller på anden måde erhvervet i kraft af denne aftale, og videreformidling af dem i den udstrækning, det er i overensstemmelse med aftalen, bestemmelserne i afsnit IV og eventuelle regler i parternes nationale lovgivning for behandling af følsomme eller fortrolige nukleare oplysninger, og ii) vedtagelse og indførelse af internationale standarder.
         III.   Ophavsretligt beskyttede værker

         Ophavsret, som tilhører denne aftales parter, behandles i overensstemmelse med aftalen om handelsrelaterede intellektuelle ejendomsrettigheder, som administreres af Verdenshandelsorganisationen.
         IV.   Videnskabelig litteratur

         Med forbehold af bestemmelserne i afsnit V om ikke-frigivet viden gælder følgende procedurer:

                     A.

                     Parterne har ret til en ikke-eksklusiv, uigenkaldelig, vederlagsfri tilladelse til i alle lande at oversætte, reproducere og distribuere oplysninger, der findes i videnskabelige og tekniske tidsskrifter, artikler, rapporter, bøger og andre medier, og som hidrører direkte fra fælles forskning, der udføres af parterne eller på deres vegne i henhold til denne aftale.

                     B.

                     Alle eksemplarer af ophavsretligt beskyttede værker, der omfattes af denne bestemmelse og distribueres offentligt, skal være forsynet med forfatternavn, medmindre forfatteren udtrykkeligt anmoder om ikke at blive navngivet. Desuden skal de klart og tydeligt omtale parternes fælles medvirken.

               V.   Ikke-frigivet viden

         A.   Ikke-frigivet viden i dokumentform

                     1)

                     Parterne fastlægger så tidligt som muligt, hvilken viden de ikke ønsker frigivet i forbindelse med aftalen, idet de bl.a. tager hensyn til følgende kriterier:

                                 a)

                                 den pågældende viden er hemmelig i den forstand, at den ikke som helhed eller i sin nøjagtige form eller sammensætning af enkeltdele er almindelig kendt eller umiddelbart tilgængelig med lovlige midler

                                 b)

                                 den pågældende viden har faktisk eller potentiel forretningsmæssig værdi i kraft af sin hemmeligholdelse samt

                                 c)

                                 den person, som lovligt sidder inde med den pågældende viden har truffet skridt, der efter omstændighederne er rimelige, for at hemmeligholde den.

                           Parterne kan i særlige tilfælde aftale, at dele af eller al den viden, som tilvejebringes, udveksles eller opstår under fælles forskning i henhold til aftalen, ikke må frigives, medmindre andet er fastsat.

                     2)

                     Hver af parterne skal påse, at ikke-frigivet viden omfattet af aftalen og dens deraf følgende privilegerede karakter umiddelbart kan genkendes som sådan af den anden part, f.eks. ved hjælp af en passende mærkning eller indskrænkende påtegning. Dette gælder også for enhver hel eller delvis gengivelse af den pågældende viden.
                     Den part, som modtager ikke-frigivet viden i henhold til denne aftale, skal respektere dens beskyttede karakter. Disse begrænsninger bortfalder automatisk, når ejeren uden indskrænkende betingelser videregiver denne viden.

                     3)

                     Ikke-frigivet viden, som meddeles i henhold til aftalen, kan af den modtagende part videregives til personer inden for eller ansat af den modtagende part samt til andre afdelinger hos den modtagende part, når disse har fået tilladelse hertil med specielt henblik på den igangværende fælles forskning og alene til de oplysninger, de har behov for, under den forudsætning, at al ikke-frigivet viden, som videregives på denne måde, beskyttes i den udstrækning, det er muligt efter parternes lovgivning, og let kan identificeres som værende ikke-frigivet, jf. ovenfor.

               B.   Ikke-frigivet viden, som ikke foreligger i dokumentform
         Ikke-frigivet eller anden fortrolig eller beskyttet viden, som ikke forelægges i dokumentform, men meddeles på seminarer eller andre møder, der afholdes i henhold til denne aftale, og viden, som opstår gennem udstationering af personale og anvendelse af anlæg eller gennem fælles projekter, behandles af parterne eller deres repræsentanter efter denne aftales principper for viden, der forelægges i dokumentform, forudsat at modtageren af denne ikke-frigivne, fortrolige eller beskyttede viden skriftligt er blevet gjort opmærksom på dens fortrolige karakter, senest når meddelelsen finder sted.
         C.   Kontrol
         Hver part bestræber sig på at sikre, at ikke-frigivet viden, som den får stillet til rådighed i henhold til aftalen, forvaltes på den måde, som er fastlagt heri. Hvis en af parterne bliver opmærksom på, at den vil blive eller med rimelighed kan forventes at blive ude af stand til at opfylde fortrolighedsbestemmelserne i afsnit A og B, giver den omgående den anden part meddelelse herom. Parterne rådfører sig derefter med hinanden om, hvilke skridt der bør tages.
         VI.   Bilæggelse af uoverensstemmelser og nye og uforudsete former for intellektuel ejendom

         A.   Tvister mellem parterne vedrørende intellektuel ejendomsret afgøres efter bestemmelserne i aftalens artikel X.3.
         Efter fælles overenskomst mellem parterne kan en sådan tvist indbringes for en international voldgiftsret i overensstemmelse med den internationale rets gældende regler. Medmindre parterne aftaler andet, gælder UNCITRAL's voldgiftsregler.
         B.   Hvis en af parterne konkluderer, at en samarbejdsaktivitet, som udføres i henhold til denne aftale, kan føre til en ny form for intellektuel ejendom, der ikke omfattes af en TFP eller aftale mellem de udpegede instanser, eller hvis der opstår andre uforudsete vanskeligheder, indleder parterne omgående drøftelser for at sikre, at der på deres respektive territorier drages fyldestgørende omsorg for beskyttelse, udnyttelse og videreformidling af den pågældende intellektuelle ejendom.


title: 2013/574/EU: Europa-Parlamentets afgørelse af 17. april 2013 om decharge for gennemførelsen af budgettet for EF-Fiskerikontrolagenturet for regnskabsåret 2011#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af budgettet for EF-Fiskerikontrolagenturet for regnskabsåret 2011

text:
               16.11.2013

               DA

               Den Europæiske Unions Tidende

               L 308/221

         EUROPA-PARLAMENTETS AFGØRELSE
   af 17. april 2013
   om decharge for gennemførelsen af budgettet for EF-Fiskerikontrolagenturet for regnskabsåret 2011
   (2013/574/EU)
   EUROPA-PARLAMENTET,

               —

               der henviser til det endelige årsregnskab for EF-Fiskerikontrolagenturet for regnskabsåret 2011,

               —

               der henviser til Revisionsrettens beretning om årsregnskabet for EF-Fiskerikontrolagenturet for regnskabsåret 2011 med agenturets svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets forordning (EF) nr. 768/2005 af 26. april 2005 om oprettelse af et EF-fiskerikontrolagentur og om ændring af forordning (EØF) nr. 2847/93 om indførelse af en kontrolordning under den fælles fiskeripolitik (4), særlig artikel 36,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Fiskeriudvalget (A7-0109/2013),

               1.

               meddeler den administrerende direktør for EU-Fiskerikontrolagenturet decharge for gennemførelsen af agenturets budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for EU-Fiskerikontrolagenturet (tidligere benævnt EF-Fiskerikontrolagenturet), Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 86.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 128 af 21.5.2005, s. 1.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for EF-Fiskerikontrolagenturet for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for EF-Fiskerikontrolagenturet for regnskabsåret 2011,

                  —

                  der henviser til Revisionsrettens beretning om årsregnskabet for EF-Fiskerikontrolagenturet for regnskabsåret 2011 med agenturets svar (1),

                  —

                  der henviser til Rådets henstilling af 12. februar 2013 (05753/2013 — C7-0041/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Rådets forordning (EF) nr. 768/2005 af 26. april 2005 om oprettelse af et EF-fiskerikontrolagentur og om ændring af forordning (EØF) nr. 2847/93 om indførelse af en kontrolordning under den fælles fiskeripolitik (4), særlig artikel 36,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Fiskeriudvalget (A7-0109/2013),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for EF-Fiskerikontrolagenturet (»agenturet«) for regnskabsåret 2011 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 10. maj 2012 meddelte decharge til EU-Fiskerikontrolagenturets administrerende direktør for gennemførelsen af agenturets budget for regnskabsåret 2010 (6), og i beslutningen med bemærkningerne til dechargeafgørelsen bl.a.:

                              —

                              opfordrede agenturet til at forbedre sit årlige arbejdsprogram ved at inkludere specifikke målbare mål både for politikområdet og for det operationelle område samt ved at etablere SMART-indikatorer

                              —

                              opfordrede den administrerende direktør til fuldt ud at overholde sine pligter til i sin rapport til dechargemyndigheden, som opsummerer beretningen fra den interne revisionstjeneste (IAS), at medtage alle henstillinger og alle foranstaltninger, der træffes i henhold til disse henstillinger

                              —

                              opfordrede agenturet til at revidere sit interne kontrolsystem for at understøtte den administrerende direktørs årlige revisionserklæring og at gennemgå alle sine procedurer, både administrative og operationelle, med efterfølgende dokumentation af arbejdsgangen og den centrale kontrol,

                  C.

                  der henviser til, at agenturets samlede budget for 2011 var på 12 850 000 EUR, sammenlignet med 11 013 000 EUR i 2010, hvilket udgør en stigning på 16,7 %,

                  D.

                  der henviser til, at Unionens oprindelige tilskud til agenturets budget for 2011 var på 11 850 000 EUR (7), hvilket udgør en stigning på 40,90 % i forhold til dets oprindelige tilskud i 2010 (8 410 000 EUR),

         Budgetmæssig og økonomisk forvaltning

                  1.

                  minder om, at Unionens samlede tilskud til agenturets budget for 2011 beløb sig til 12 850 000 EUR;

                  2.

                  konstaterer på baggrund af agenturets endelig årsregnskab for regnskabsåret 2011, at det forpligtede 99 % af de ydede tilskud og udbetalte 89 % af de disponible betalingsbevillinger (eksklusive betalinger hidrørende fra de andre indtægtskilder); konstaterer med tilfredshed, at agenturet i sin årlige aktivitetsrapport for 2011 (8) har forsynet dechargemyndigheden med oplysninger, der viser agenturets samlede budgetgennemførelsesgrad i form af forpligtelser og betalinger; minder om, at agenturet i 2010 forpligtede 98,3 % af de ydede tilskud og udbetalte 85,6 % af de disponible betalingsbevillinger;

         Fremførte bevillinger

                  3.

                  konstaterer på baggrund af agenturets årsregnskab, at 1 160 170 EUR af de forpligtelsesbevillinger, der var indgået ved udgangen af 2011, men endnu ikke udbetalt, blev fremført til 2012; konstaterer endvidere, at annulleringen af uudnyttede betalingsbevillinger (9) fremført fra det foregående regnskabsår udgjorde 151 710 EUR;

                  4.

                  konstaterer på baggrund af årsberetningen, at agenturets automatiske fremførsler af betalingsbevillinger til 2012 for regnskabsåret 2011 beløb sig til 2 161 172 EUR; bemærker endvidere, at hvad angår andelen af betalinger, som overholdt fristerne i finansforordningen, blev 87 % af alle betalinger foretaget inden for de lovbestemte frister. Hvad angår kommercielle fakturaer, blev 79 % betalt inden for de lovbestemte 30 dage, og 91 % af omkostningsanmeldelserne (godtgørelser til personale og eksperter) blev betalt inden for de lovbestemte 45 dage; opfordrer Revisionsretten til at medtage oplysninger om fremførsler i sin beretning om agenturets årsregnskab for regnskabsåret 2012;

         Regnskabssystem

                  5.

                  bemærker på baggrund af det endelige årsregnskab 2011 (10), at agenturets budgetregnskaber forvaltes ved hjælp af regnskabssystemet ABAC, der bygger på periodiseringsprincippet, og at de almindelige regnskaber føres ved hjælp af SAP-systemet, som har direkte kontakt med Kommissionens almindelige regnskabssystem;

         Udbudsprocedurer

                  6.

                  opfordrer agenturet til at forbedre udbudsprocedurerne; bemærker, at Revisionsretten konstaterede svagheder i denne henseende (idet agenturet ikke på tilfredsstillende vis dokumenterede sine overslag over kontraktværdierne i udbudsdokumenterne);

                  7.

                  konstaterer på baggrund af Revisionsrettens beretning, at agenturet bør forbedre gennemsigtigheden i procedurerne ved at indføre mere specifikke kriterier for udvælgelse af de bydende;

                  8.

                  konstaterer med bekymring på baggrund af Revisionsrettens beretning, at agenturet endnu ikke har indført passende procedurer for registrering og regnskabsføring af omkostninger med relation til internt oparbejdede immaterielle aktiver;

         Ansættelsesprocedurer

                  9.

                  konstaterer på baggrund af Revisionsrettens beretning, at agenturet bør forbedre personaleudvælgelsesprocedurerne yderligere (idet stillingsopslagene ikke indeholdt oplysninger vedrørende klager over klageprocedurerne, udvælgelseskomitéens møder var utilstrækkeligt dokumenteret, og ansættelsesmyndigheden i forbindelse med én ansættelse undlod at overholde rækkefølgen på udvælgelseskomitéens liste uden at give nogen begrundelse herfor); mener, at nogle af personalevedtægtens bestemmelser vil kunne udgøre en anseelig administrativ byrde; tilskynder derfor Kommissionen til at tillade en vis grad af forenkling under personalevedtægtens artikel 110, for så vidt angår agenturerne;

                  10.

                  konstaterer på baggrund af den årlige aktivitetsrapport (11), at der blev ansat fire midlertidigt ansatte og én kontraktansat, mens fire midlertidigt ansatte og én kontraktansat forlod agenturet, hvilket resulterede i en besættelsesgrad på 97 % for de stillinger, der forudsås i stillingsfortegnelsen i 2011;

                  11.

                  udtrykker tilfredshed med, at Revisionsretten har erklæret de transaktioner, der ligger til grund for agenturets årsregnskab for det regnskabsår, der afsluttedes i 2011, for i alle væsentlige henseender at være lovlige og formelt rigtige;

                  12.

                  konstaterer på baggrund af agenturets opfølgende rapport, at dokumentationen i forbindelse med ansættelsesprocedurer er blevet ændret i 2012 for at tage hensyn til Revisionsrettens bemærkninger;

         Styring

                  13.

                  konstaterer på baggrund af Revisionsrettens beretning, at et medlem af bestyrelsen i forbindelse med ansættelsesproceduren for den administrerende direktør overtrådte reglerne om udnævnelser til centrale poster ved at bekendtgøre, hvilken kandidat Kommissionen agtede at stemme for; erkender, at bestyrelsesmedlemmernes handlinger ikke er underlagt agenturets kontrol, og at den administrerende direktør derfor ikke er ansvarlig for denne fremgangsmåde;

         Præstation

                  14.

                  bifalder agenturets initiativ med at fortsætte forberedelsen af sine flerårige og årlige arbejdsprogrammer; understreger, at et sådant dokument er en vigtig forudsætning for, at agenturet kan træffe effektive organisatoriske foranstaltninger med henblik på at gennemføre sin strategi og opfylde sine mål; bemærker, at agenturet anlægger et flerårigt perspektiv i sit arbejdsprogram og sin ressourceplanlægning ved at udarbejde et flerårigt arbejdsprogram, en flerårig plan for personalepolitikken og en flerårig strategisk plan for it; bemærker endvidere, at agenturet siden 2010 har haft en strategisk plan for it, som revideres og opdateres årligt;

                  15.

                  understreger betydningen af agenturets opgaver og påskønner dets effektivitet og produktivitet, som Fiskeriudvalget oplevede, under sit besøg hos agenturet i juni 2010 og den29.-30. oktober 2012; bemærker, at der under besøget den 29.-30. oktober 2012 blev drøftet vigtige spørgsmål, som f.eks. oprettelse af »regionale kontrolområder« med henblik på at skabe europæisk merværdi;

         Intern revision

                  16.

                  glæder sig over det initiativ, som agenturet tog i 2008, med at etablere en intern revisionsfunktion, som har til opgave at yde støtte og rådgivning til den administrerende direktør og ledelsen i forbindelse med intern kontrol, risikovurdering og intern revision; bemærker, at agenturet ikke har ansat en intern revisor på fuld tid, men deler vedkommende med Det Europæiske Agentur for Søfartssikkerhed (EMSA) i Lissabon; anerkender i den forbindelse, at der er indgået en serviceleveranceaftale mellem agenturet og EMSA den 17. juni 2008;

                  17.

                  konstaterer fra agenturets interne revisionstjeneste, at agenturet gennemgik såvel indførelsen af interne kontrolstandarder (2008) som den første opfølgning herpå (2009); godtager, at agenturet mener, at resultaterne er blevet gennemført tilstrækkeligt og effektivt;

                  18.

                  anerkender, at den interne revisionsfunktion i 2011 efter særlig anmodning fra den administrerende direktør gennemførte en begrænset revision af lønudbetalingerne med henblik på at vurdere den interne kontrol med lønudbetalingscyklussen med særlig vægt på dokumentationen for betalingsordrerne; konstaterer på baggrund af IAS' beretning (12), at den interne revisionsfunktion også gennemførte en revision med fokus på agenturets inventar- og lagerstyring for at give den administrerende direktør en uafhængig garanti for, at det interne kontrolsystem er tilstrækkeligt og anvendes effektivt i forbindelse med registrering af aktiver;

                  19.

                  konstaterer på baggrund af den årlige aktivitetsrapport, at IAS i 2010 i overensstemmelse med den strategiske plan for 2010-2012 gennemførte en revision af agenturets procedure for budgetgennemførelse samt en risikovurdering af agenturets informationsteknologi;

                  20.

                  anerkender, at IAS i 2011 gennemførte en revision af »kapacitetsopbygning — uddannelse og udvikling« med henblik på at vurdere og give den administrerende direktør og bestyrelsen en uafhængig garanti for, at det interne kontrolsystem er tilstrækkeligt og anvendes effektivt i forbindelse med »kapacitetsopbygning — uddannelse og udvikling«;

                  21.

                  konstaterer på baggrund af IAS' beretning, at den interne revisionsfunktion i 2011 også gennemførte en fuldstændig revision af gennemførelsen af de interne kontrolstandarder i agenturet;

                  22.

                  bemærker, at IAS blev anmodet om at fremlægge en statusrapport samt IAS' strategiske plan for 2013-2015 for agenturets bestyrelse i oktober 2011;

                  23.

                  konstaterer på baggrund af IAS' beretning, at agenturet i 2011 udpegede den interne kontrolkoordinator og udarbejdede interne retningslinjer for risikostyring, herunder proceduren for regelmæssig gennemgang af det interne kontrolsystem og regelmæssig ajourføring af agenturets risikoregister; opfordrer dog centret til at underrette dechargemyndigheden om de yderligere foranstaltninger, det har truffet, og de resultater, der er opnået;

                  24.

                  erkender, at agenturet har truffet de nødvendige foranstaltninger i forbindelse med følgende forhold:

                              —

                              ABAC-adgang til de ved delegation bemyndigede anvisningsberettigede

                              —

                              forsinket betaling

                              —

                              en politik for håndtering af undtagelser og etablering af et centralt undtagelsesregister;

                        konstaterer, at de to meget vigtige henstillinger fra IAS, som vedrørte henholdsvis tilpasning af ABAC-adgangsrettighederne for de ved delegation bemyndigede anvisningsberettigede og fastlæggelse og gennemførelse af en politik for håndtering af undtagelser og et centralt undtagelsesregister, nu fra IAS's side betragtes som værende efterkommet;

                  25.

                  konstaterer på baggrund af agenturets opfølgningsrapport (13), at alle arbejdsgange er dokumenteret, hvad angår indberetningen af undtagelser, og at der allerede er udarbejdet tjeklister for størstedelen af processerne, samt at alle involverede aktørers roller og opgaver i forbindelse med en transaktion er klart defineret, hvilket sammen med rettidig indberetning af undtagelser vil sikre en tilstrækkelig opfølgning på eventuelle uregelmæssigheder;

                  26.

                  henviser i forbindelse med de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (14) om præstation, økonomisk forvaltning og kontrol med agenturer.

         (1)  EUT C 388 af 15.12.2012, s. 86.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 128 af 21.5.2005, s. 1.

         (5)  EFT L 357 af 31.12.2002, s. 72.

         (6)  EUT L 286 af 17.10.2012, s. 169.

         (7)  Endeligt årsregnskab 2011, juni 2012, s. 26.

         (8)  Årlig aktivitetsrapport for 2011, s. 125.

         (9)  Endeligt årsregnskab for 2011, juni 2012, s. 27.

         (10)  Endeligt årsregnskab for 2011, juni 2012, s. 18.

         (11)  Årlig aktivitetsrapport for 2011, s. 122.

         (12)  Årlig intern revisionsberetning for 2011, s. 4.

         (13)  Rapport om de foranstaltninger, der er truffet i lyset af Europa-Parlamentets henstillinger i Parlamentets beslutning af 10. maj 2012, s. 5.

         (14)  Vedtagne tekster, P7_TA(2013)0134 (Se side 374 i denne EUT).


title: 2013/556/EU: Europa-Parlamentets afgørelse af 17. april 2013 om decharge for gennemførelsen af budgettet for Sammenslutningen af Europæiske Tilsynsmyndigheder inden for Elektronisk Kommunikation for regnskabsåret 2011#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af budgettet for Sammenslutningen af Europæiske Tilsynsmyndigheder inden for Elektronisk Kommunikation for regnskabsåret 2011

text:
               16.11.2013

               DA

               Den Europæiske Unions Tidende

               L 308/165

         EUROPA-PARLAMENTETS AFGØRELSE
   af 17. april 2013
   om decharge for gennemførelsen af budgettet for Sammenslutningen af Europæiske Tilsynsmyndigheder inden for Elektronisk Kommunikation for regnskabsåret 2011
   (2013/556/EU)
   EUROPA-PARLAMENTET,

               —

               der henviser til det endelige årsregnskab for Sammenslutningen af Europæiske Tilsynsmyndigheder inden for Elektronisk Kommunikation for regnskabsåret 2011,

               —

               der henviser til Revisionsrettens beretning om årsregnskabet for Støttekontoret for Sammenslutningen af Europæiske Tilsynsmyndigheder inden for Elektronisk Kommunikation for regnskabsåret 2011 med støttekontorets svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 1211/2009 af 25. november 2009 om oprettelse af Sammenslutningen af Europæiske Tilsynsmyndigheder inden for Elektronisk Kommunikation (BEREC) og dens støttekontor (4), særlig artikel 13,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0066/2013),

               1.

               meddeler den administrerende direktør for Sammenslutningen af Europæiske Tilsynsmyndigheder inden for Elektronisk Kommunikation decharge for gennemførelsen af sammenslutningens budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Sammenslutningen af Europæiske Tilsynsmyndigheder inden for Elektronisk Kommunikation, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 8.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 337 af 18.12.2009, s. 1.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Sammenslutningen af Europæiske Tilsynsmyndigheder inden for Elektronisk Kommunikation for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for Sammenslutningen af Europæiske Tilsynsmyndigheder inden for Elektronisk Kommunikation for regnskabsåret 2011,

                  —

                  der henviser til Revisionsrettens beretning om årsregnskabet for Støttekontoret for Sammenslutningen af Europæiske Tilsynsmyndigheder inden for Elektronisk Kommunikation for regnskabsåret 2011 med støttekontorets svar (1),

                  —

                  der henviser til Rådets henstilling af 12. februar 2013 (05753/2013 — C7-0041/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Europa-Parlamentets og Rådets forordning (EF) nr. 1211/2009 af 25. november 2009 om oprettelse af Sammenslutningen af Europæiske Tilsynsmyndigheder inden for Elektronisk Kommunikation (BEREC) og dens støttekontor (4), særlig artikel 13,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0066/2013),

                  A.

                  der henviser til, at Revisionsretten har erklæret, at den har fået rimelig sikkerhed for, at årsregnskabet for Sammenslutningen af Europæiske Tilsynsmyndigheder inden for Elektronisk Kommunikation (»sammenslutningen«) for regnskabsåret er rigtigt, og at de underliggende transaktioner er lovlige og formelt rigtige,

                  B.

                  der henviser til, at BEREC’s støttekontor (»støttekontoret«) har fået hjemsted i Riga, Letland, jf. afgørelse 2010/349/EU, vedtaget ved fælles overenskomst mellem repræsentanterne for medlemsstaternes regeringer den 31. maj 2010, om fastlæggelse af hjemstedet for støttekontoret for Sammenslutningen af Europæiske Tilsynsmyndigheder inden for Elektronisk Kommunikation (BEREC) (6); der henviser til, at støttekontoret undertegnede hjemstedsaftalen den 24. februar 2011, blev fuldt funktionsdygtigt i løbet af 2011 og opnåede finansiel selvstændighed den 12. september 2011,

                  C.

                  der henviser til, at sammenslutningens samlede budget for regnskabsåret 2011 på 1 178 785,60 EUR blev finansieret fuldstændigt gennem Unionens bidrag (7),

         Budgetmæssig og økonomisk forvaltning

                  1.

                  henviser til, at Unionens oprindelige bidrag til støttekontorets budget for 2011 beløb sig til 1 178 785,60 EUR; bemærker, at dette var det første år, hvor støttekontoret var finansielt selvstændigt;

                  2.

                  noterer sig Revisionsrettens bemærkning om, at bevillingerne på støttekontorets budget for 2011, som forvaltningsudvalget har vedtaget, kun var fordelt på afsnit og kapitler og ikke på artikler og konti, hvilket ikke er i overensstemmelse med princippet om specificering; noterer sig, at støttekontoret i sit svar gør opmærksom på, at dets budget for 2012 allerede er fordelt på artikler og konti;

                  3.

                  bemærker med udgangspunkt i støttekontorets årsregnskab, at forpligtelsesgraden for bevillinger var på 63,4 %, mens betalingerne nåede op på 70,1 % af de samlede forvaltede bevillinger (eller 44,5 % af de disponible bevillinger);

         Fremførte bevillinger

                  4.

                  er bekymret over, at Revisionsretten konstaterede 21 tilfælde til en samlet værdi af 94 120 EUR, hvor bevillinger, som ikke svarede til retlige forpligtelser, var fremført til 2012, således at disse fremførsler ikke var i overensstemmelse med reglerne;

                  5.

                  godtager støttekontorets forklaring, som går ud på, at det i opstartsfasen var vanskeligt at beregne fremførslerne korrekt, og at der er iværksat en nøje opfølgning af budgetgennemførelsen; noterer sig støttekontorets bemærkning om, at der i slutningen af 2012 ville blive udstedt instrukser, og at relevante oplysninger ville blive indsamlet fra enhederne med henblik på at frigøre uudnyttede forpligtelsesbevillinger; anmoder støttekontoret om at rapportere til dechargemyndigheden om, hvorvidt dette har været tilfældet;

         Interne kontrolstandarder

                  6.

                  henleder støttekontorets opmærksomhed på, at Revisionsretten har bemærket, at støttekontoret endnu ikke havde vedtaget og implementeret alle de interne kontrolstandarder, og navnlig var der ikke indført et centralt fakturaregister og et register over undtagelser;

                  7.

                  tager til efterretning, at støttekontoret har meddelt, at der i den nuværende gennemførelsesplan for interne kontrolstandarder fastsættes frister for gennemførelsen af forskellige standarder fra november 2011 til januar 2013; noterer sig, at fakturaer og undtagelser siden den 18. juni 2012 er blevet registreret med indvirkning på yderligere registreringer i 2012, og at de relevante administrative instrukser er under udarbejdelse; anmoder støttekontoret om at rapportere til dechargemyndigheden om, hvilke fremskridt der er gjort på disse punkter;

         Ansættelsesprocedurer

                  8.

                  noterer sig, at det er Revisionsrettens opfattelse, at støttekontorets ansættelsesprocedurer bør være mere gennemsigtige; noterer sig, at støttekontoret har svaret, at det i juni 2012 opdaterede sine retningslinjer for ansættelsesprocedurer i overensstemmelse med Revisionsrettens konklusioner; anmoder støttekontoret om at følge op på dette spørgsmål og underrette dechargemyndigheden om, hvilke foranstaltninger der er truffet; mener, at nogle af personalevedtægtens bestemmelser vil kunne udgøre en anseelig administrativ byrde; tilskynder derfor Kommissionen til at tillade en vis grad af forenkling under personalevedtægtens artikel 110, for så vidt angår agenturerne;

                  9.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (8) om præstation, økonomisk forvaltning og kontrol med agenturer.

         (1)  EUT C 388 af 15.12.2012, s. 8.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 337 af 18.12.2009, s. 1.

         (5)  EFT L 357 af 31.12.2002, s. 72.

         (6)  EUT L 156 af 23.6.2010, s. 12.

         (7)  BEREC-støttekontorets endelige årsregnskab for 2011, s. 29.

         (8)  Vedtagne tekster, P7_TA(2013)0134 Se side 374 i denne EUT.